Teaterdirektør på Vendsyssel Teater, Lars Sennels, er klar på, at teaterverdenen endnu en gang må lukke som følge af høje coronatal - hvis det viser sig nødvendigt.

Det kan ikke være anderledes, hvis mulige restriktioner og nedlukninger rammer teaterverdenen. Det mener direktør for Vendsyssel Teater, Lars Sennels. - Vi bakker op om restriktionerne, det kan ikke være anderledes. Vi troede for et år siden,  at nu skulle vi lige holde vejret nogle måneder, så gik det over, det er så ikke tilfældet. Jeg kan sagtens forstå, at vi er nødt til at gøre noget for at passe på hinanden, og vi skal nok tage vores del, siger han. - Det er hårdt For Vendsyssel Teater vil ikke det her og nu ikke have den store konsekvens, hvis teatret bliver ramt af nedlukning, idet teatret i Hjørring i morgen lørdag spiller sin juleforestilling Motionister for sidste gang - og derefter går på juleferie. Men Aalborg Teater spiller efter planen fortsat i næste uge, så det vil givet, der fredag eftermiddag kommer restriktioner, der betyder, at teatre skal lukke, få stor betydning for Aalborg Teater. - Aalborg Teater vil blive hårdt ramt, påpeger Lars Sennels. Lars Sennels bemærker, at det er hårdt at være i en scenarie, hvor man hele tiden bliver ramt af restriktioner – for at det også mentalt hårdt for såvel ansatte i teaterverdenen som for publikum, når teatret hele tiden åbner og lukker med korte mellemrum. Vænner sig aldrig til det -	Man vænner sig aldrig til det, og det er ikke sjovt, siger Lars Sennels og tilføjer, at han håber, at politikerne denne gang laver en plan, der holder og betyder, at teatrene lukker i en periode, og åbner op igen, når der er mulighed for det. Han understreger, at teatret bakker op om de givne kommende restriktioner – også hvis det betyder, at det endnu en gang rammer kulturlivet. Efter planen skal Vendsyssel Teater begynde igen efter juleferien 4. januar 2022, men det er endnu uvist, hvorvidt det kan lade sig gøre. Statsminister Mette Frederiksen har indkaldt til pressemøde om coronapandemiens seneste udvikling fredag klokken 14.